text: Venstre: Uansvarligt at lukke infirmeriet
  22 maj 2013 kl. 14.51
  Forsvarsministeren vil lukke infirmeriet i Oksbøllejren. Uansvarligt, mener Venstre.
  Infirmeriet i Oksbøllejren har 80.000 årlige overnatninger, 200 skydedage og 300 dage med aktiviteter i øvelsesterrænet.
  Derfor finder Venstre det forkert, at forsvarsministeren vil lukke det.
  - Først og fremmest taler vi om rigtig mange menneskers sikkerhed. 80.000 årlige overnatninger taler sit tydelige sprog om at aktiviteten er høj og dermed også behovet for et beredskab, der kan tage vare på eventuelle ulykker. Jeg mener sikkerhedsbehov må komme forrest i køen på disse områder, siger Venstres beredskabsordfører og medlem af forsvarsudvalget Hans Chr. Thoning.
  